Document ID: /roh_data/filtered/fineweb-2-filterrobots_roh.jsonl.gz/7334

Il parlament da l'Uniun europeica na vul per il mument betg cumenzar cun la segunda fasa davart las tractativas dal Brexit. Ils discurs cun la Gronda Britannia duain vegnir spustads, pretenda ina maioritad dals deputads.
Tar ils temas sco dretgs da burgais, il conflict cun l'Irlanda dal nord e las obligaziuns finanzialas na dettia anc nagins svilup che cuntentia, hai num en la resoluziun dals parlamentaris. Quels ston la finala decider davart ina cunvegna da sortida cun la Gronda Britannia.
RR novitads 17:00